Prancūzijos futbolo sistema

Pagrindinė Prancūzijos futbolą kontroliuojanti organizacija – Prancūzijos futbolo federacija (Fédération française de football), kontroliuojanti nacionalines  ir moterų rinktines, taip pat organizuojanti vyrų mėgėjų čempionatus bei Prancūzijos taurės varžybas. Ligue 1, Ligue 2 bei Prancūzijos lygos taurės varžybas federacijos pavedimu organizuoja Prancūzijos futbolo lyga.

Lygos 

Pirmi trys Prancūzijos futbolo sistemos divizionai sudaro Prancūzijos , kiekvienas šių divizionų apima visą šalies teritoriją. Žemiau yra du Mėgėjų futbolo čempionato lygmenys suskirstyti grupėmis pagal regionus. Dar žemiau yra regioniniai čempionatai.

Taurės 

Kasmet Prancūzijoje organizuojami du svarbiausi taurės turnyrai, kurių nugalėtojai užsitikrina vietas UEFA taurės varžybose. Profesionalūs ir mėgėjų klubai varžosi dėl Prancūzijos taurės, o Ligue 1 ir Ligue 2 divizionų klubai dar varžosi ir dėl Prancūzijos futbolo lygos taurės. Taip pat organizuojamos ir Supertaurės rungtynės, vadinamos „Čempionų trofėjumi“ (Trophée des champions); šiose rungtynėse kasmet nuo 1995 metų susitinka praėjusio sezono čempionato (Ligue 1) laimėtojai ir Prancūzijos taurės laimėtojai.

Tarptautinė arena 

Prancūzijos futbolo sistemoje žaidžiantys klubai dalyvauja šiuose tarptautiniuose turnyruose:
 UEFA čempionų lyga
 UEFA Europos lyga

UEFA turnyrų dalyviai

Rinktinės 

FIFA nare yra tik Prancūzijos (nuo 1908 m.), Prancūzijos Polinezijos (nuo 1990 m.) ir Naujosios Kaledonijos (nuo 2004 m.) futbolo rinktinės, tačiau užjūrio departamentai turi atskiras rinktines, kurios yra asocijuotos arba pilnos savų konfederacijų narės:
Prancūzijos Gvianos rinktinė (CONCACAF)
Gvadelupės rinktinė (CONCACAF)
Martinikos rinktinė (CONCACAF)
Majoto rinktinė
Reuniono rinktinė (CAF)
San Marteno rinktinė (CONCACAF)
Sen Pjero ir Mikelono rinktinė

Išnašos

Nuorodos
 Federacijos svetainė

Valstybių futbolo sistemos
Prancūzijos futbolas